alibayram/wikipedia-40-langs huggingface dataset:
Lacij

Lacij ili Lacio (tal. Lazio), ranije poznat kao Lacijum (lat. Latium), je regija u centralnoj Italiji. Lacij graniči s regijama Toskana, Umbria, Abruzzo, Molise, Kampanija, a izlazi i na Tirensko more.
Administrativno je podjeljen na 5 provincija: Rim, Viterbo, Latina, Frosinone i Rieti. Glavni grad regije je Rim, a trenutni predsjednik regije je Piero Marrazzo (centar-ljevica, izabran 2005.).

Etimologija 
Ime regije dolazi iz plemenskih naziva starosjedilaca Lacija, od kojih su potekli stari Rimljani.

Po rimskoj mitologiji,  kralj Latinus (ili Latium) je dao ime regiji. Suvremeni jezikoslovci postuliraju da naziv potječe od Proto-Indo-Europskog *stela- (širiti se, protezati se) i izražava ideju "ravne zemlje" (za razliku od višeg Sabina). No, postoje i druge ideje, koje imenu daju još ranije korijene (vidi Online Etymological Dictionary.

Historija 
Latini su osnovali nekoliko naselja koja su se zatim ujedinili u borbi protiv Etruščana i Samnita. Naselja su 338. pne. potpala pod vlast Rima. Nakon (??? =>)Socijskog rata (ili Talijanski rat, 91. pne. – 88. pne., :en:Social war) , Rim je svim građanima Lacija dodijelio status građana Rima.

Lacij je od vrlo velike važnosti za historiju, umjetnost, arhitekturu, arheologiju, religiju i kulturu općenito.

Ogromno historijsko nasljeđe grada Rima tvori tek djelić blaga raspršenog po stotinama gradova, sela, crkava, spomenika i drugih povijesnih lokacija u okolici.

Važniji gradovi 
 Rim (Roma) (2,546,807 st.), glavni grad regije i cijele Italije
 Anzio, rodno mjesto Nerona, mjesto savezničkog desanta iz 2. svjetskog rata
 Cassino, mjesto poznatog manastira (Monte Cassino) i krvave bitke iz 2. svjetskog rata
 Castel Gandolfo, Papina ljetna rezidencja
 Cerveteri, lokacije druge od dvije najbolje očuvane Etruščanske nekropole u Italiji
 Civitavecchia, glavna luka regije
 Frosinone (45,128 st.), glavni grad Provicije Frosinone (477,950 st.)
 Latina (108,711 st.), glavni grad Provicije Latina (489,599 st.)
 Ostia, antička luka Rima
 Rieti (41,394 st.), glavni grad Provicije Rieti (151,000 st.)
 Tarquinia, lokacije druge od dvije najbolje očuvane Etruščanske nekropole u Italiji
 Tivoli, lokacija Hadrijanove Vile
 Viterbo (60,387 st.), glavni grad Provicije Viterbo (285,254 st.)

Vanjske veze 

 Službene stranice Regije Lacij  (talijanski)
 Karta Lacija 

 
Regije Italije
Investicija

Investicija je pojam s nekoliko povezanih značenja u ekonomiji i financijama. U najširem smislu riječi, investicija je akumulacija u sadašnjosti s nadom dobitka u budućnosti.

U makroekonomiji, ukupne (agregatne) investicije su jedna od komponenata bruto domaćeg proizvoda. U izračun BDP-a ulaze samo nefinancijske investicije. Investicije su promjenama najpodložniji dio BDP-a. Prema makroekonomskoj teoriji, investicije (I) moraju biti uravnotežene s ukupnom štednjom (S) S = I.

S = PS (osobna štednja) + GBS (bruto štednja poduzeća) + GS (državna štednja)

I = Bi (bruto investicije) + X (neto izvoz)

Ni (neto investicije) = Bi (bruto investicije) - A (amortizacija)
BI=Ak+A

Ekonomija
Aškalije

Aškalije (također poznati i kao Ashkali, Aschkali, Hashkali, Aškalije i Haškalije) su narod, koji pretežno živi u Albaniji i Srbiji, odnosno u autonomnoj pokrajini Kosovo i Metohija. 

Došli su u 7. veku i to iz nekadašnjeg Persijskog carstva, iz grada Askelona, po kome su i dobili ime.

Aškalije su  islamske veroispovesti, a govore albanskim jezikom, koji čini poseban ogranak indoevropske porodice jezika.

S obzirom na to da su narod s posebnim jezikom, kulturom i etničkom pripadnošću, a koji odlikuje briga za očuvanje zajedničkog identitet, u Srbiji su 2002. godine prepoznati kao posebna nacionalna manjina.

Međutim ono što Aškalije odvaja od nekih drugih naroda, kao što je na primer religija, u verskim objektima ih upravo izjednačava sa svim ostalim vernicima.  

Njihovi preci su došli na Balkan iz Palestine. Ime Aškalija dolazi od imena grada Aškelon u današnjem Izraelu.

Povezano 
 Egipćani (Kosovo)
 Demokratska aškalijska stranka Kosova
 Matica Aškalija

Vanjske veze 

 Marushiakova, Elena et al. Identity Formation among Minorities in the Balkans: The cases of Roms, and Ashkali in Kosovo. Sofia: Minority Studies Society "Studii Romani", 2001 

Etničke grupe Albanije
Etničke grupe Crne Gore
Etničke grupe Makedonije
Etničke grupe Srbije
Kosovo
Egipćani (Balkan)

Egipćani (makedonski: Египќани [Egipkjani], albanski: Egjiptian), ili Đupci (makedonski: Ѓупци [Gjupci]), su narod, koji pretežno živi u Makedoniji i Srbiji, odnosno u autonomnoj pokrajini Kosovo i Metohija. Egipćani su većinom islamske veroispovesti, a govore albanskim jezikom, koji čini poseban ogranak indoevropske porodice jezika. Ne treba ih miješati s Egipćanima koji čine stanovništvo današnjeg Egipta.

Egipćani su ranije smatrani delom romskog naroda, ali su od strane države Srbije priznati kao poseban narod. Potomci su albanizovanih kosovskih Roma, a tvrde da su njihovi preci na Balkan došli iz Egipta.

Prema podacima iz 1996. godine na Kosovu je živjelo oko 87.000 Egipćana, a u prema podacima iz 1994. oko 3.994 Egipćana u Makedoniji. Smatra se da je veliki broj kosovskih Egipćana nakon rata 1999. godine izbjegao u užu Srbiju, Vojvodinu i Crnu Goru.

Narodi
Srbija
Kosovo
Kanauji

Kanauji je naziv za jezik, odnosno dijalekt hindija kojim se govori u oblasti Kannauj indijske države Uttar Pradesh po kojoj je dobio ime. Njime govori oko 6 miliona ljudi koji se ponekad nazivaju Kanaujima.

Jezici
Kanauji (razvrstavanje)

Kanauji je izraz koji se koristi za:
 Kanauji jezik/dijalekt
 Kanaujije, etnolingvističku grupu koja govori tim jezikom/dijalektom.
Kanauji (narod)

Kanauji je naziv koji se ponekad koristi za etnoligvističku grupu koja živi u oblasti Kannauj u indijskoj državi Uttar Pradesh te govori istoimenim Kanauji jezikom. Broji oko 6 miliona pripadnika.

Narodi
Etničke grupe Indije
Bundeli

Bundeli je jedan od zapadnih hindi jezika, odnosno dijalekata hindija, kojim se govori u Bundelkhand regiji indijske države Madya Pradesh i oblasti Jhansi u Uttar Pradeshu. Ponekad se za govornike Bundelija drži da su posebna etnička grupa Bundeli.

Jezici
Bundeli (razvrstavanje)

Bundeli može značiti:
 Bundeli, jezik/dijalekt kojim se govori u Indiji;
 Bundeli, etnička grupa koja govori Bundelijem.
Bundeli (narod)

Bundeli je naziv za etnolingvističku grupu u Indiji koja govori bundeli.

Indoarijski narodi
Etničke grupe Indije
Gudžari

Gudžari (Gujjar, Gujar, Gurjar ili Gurjara) je naziv za pripadnike etničke grupe koja danas uglavnom nastanjuje pakistanski dio Punjaba, Jammu i Kashmir, te indijske države Punjab i Gujarat, dok manje grupe postoje u Rajasthanu i Haryani. Gudžari su tradicionalno pripadali kastama kšatrija i brahmana te vladali Kraljevstvom Gurjara-Pratihara, koje je uključivalo veći dio Sjeverne Indije od 6. do 12. vijeka te od koga potječe ili tvrde da potječu većina rajputskih klanova. Mnogi nomadska i stočarska plemena u sjevernom Pakistanu, Indiji i Kašmiru također tvrde da potječu od kraljevskih Gujjara, kao i kod svih muslimanskih Rajputa iz viših klasa.

Gudžara u Pakistanu ima oko 33 miliona, a u Indiji oko 30 miliona. Po vjeri su uglavnom hinduisti, mada postoje i veliki broj muslimana i sika.

Gudžari govore i vlastitim gudžari jezikom.

Eksterni linkovi 

 (Website on gurjars with all possible knowlidge) 
 www.gurjarsonline.com (A very good gurjar community site) 
 Buddhist Records of the Western Countries, circa 650 AD 
 Major Indian Dynasties 
 The Gupta Empire and India (320 AD - 750 AD)
 Imperial Gazetteer
 Reference.com on Gurjars

Narodi
Etničke grupe Indije
Etničke grupe Pakistana
Postcrossing

Postcrossing je projekat namjenjen za razmjenu razglednica sa korisnicima iz cijelog svijeta. Svaki korisnik koji pošalje jednu ili više razglednica nekom drugom korisniku u svijetu (adresa/adrese se dobiju nasumice) će takođe dobiti onoliko razglednica koliko je poslao/la od nekog drugog korisnika ovog projekta iz svijeta.

Trenutno na ovom projektu učestvuje 14185 korisnika iz 128 zemalja svijeta. Zahvaljujući ovom projektu preko 200 hiljada razglednica je poslato/primljeno, a trenutno putuje 27131 razglednica. Najviše korisnika je iz Finske, Sjedinjenih Američkih Država i Njemačke.

Kako projekat funkcioniše? 

 Prvo je potrebna ragistracija
 Nakon registracije potrebno je tražiti adresu (do pet adresa) na koju ćete poslati razglednicu klikom na "I want to send a postcard" 
 Adrese zatim dođu na vašu e-mail adresu s kojom ste se registrovali. Uz adresu dođe i tzv. "Postcard ID" - Identifikacijski broj (npr. BA-100). Dobivenu kombinaciju dva slova (koji predstavljaju državu iz koje šaljete) i brojeva je obavezno napisati na razglednicu koju šaljete da bi se dotična razglednica mogla registrovati od strane primaoca.
 Zatim trebate čekati da razglednica stigne na adresu i bude registrovana od strane primaoca (prosječan put jedne razglednice je oko 15 dana, ali to zavisi od lokavice pošiljaoca i primaoca)
 Kada razglednice stigne i bude registrovana od strane primaoca, neki drugi korisnik će dobiti vašu adresu i poslati vam razglednicu zajedno sa "Postcard-ID".
 Kada konačno primite razglednicu na vašu adresu potrebno je samo kliknuti na "I received a postcard from another user" i ukucati "Postcard ID" i eventualnu poruku korisniku i razglednica je registrovana.

Forum 

Na zvaničnoj stranici ovog projekta se nalazi i forum.

Linkovi 
 Zvanična stranica
 Zvanični forum

Internet
Razglednice
Hamlet

Hamlet je tragedija Williama Shakespearea, jedna od njegovih najpoznatijih i najizvođenijih tragedija na pozornicama širom svijeta. Napisana je u periodu između 1600. i ljeta 1602. godine, u drugom razdoblju Shakespearova stvaralaštva. Legenda o Hamletu spominje se već u 9. stoljeću i potječe iz drevnih skandinavskih saga, a zapisao ju danski pjesnik i povjesničar Saxo Gramaticus u 13. stoljeću. Neposrednim izvorom za Saxova Hamleta smatra se nepronađena drama Ur-Hamlet (Pra-Hamlet) engleskog pisca Thomasa Kyda. Sama tragedija komponirana je u 5 činova, a zapisana u obliku prave studije čovjekove prirode, njegova morala i ponašanja. Shakespeare stvara potkraj renesanse, u vrijeme kad se mijenja čovjekov svjetonazor, kada čovjek traži istinu.
Mjesto radnje je Danska, kraljevski dvorac Elsinore, 16./17.st.

Sadržaj 
Hamletov je otac umro, a majka se nakon dva mjeseca udaje za Klaudija, Hamletova strica i brata pokojnoga muža. Hamlet, koji jako tuguje za ocem, kudi svoju majku što je tako brzo pošla za strica, ali istovremeno zna da mora šutjeti. Stražari mu javljaju da su vidjeli Duha pa i Hamlet odlazi da se u to uvjeri. Duh govori Hamletu da ga osveti - osuđen je obilaziti noću, a danju biti u ognju sve dok ga plamen ne očisti od grijeha koje je počinio. Hamlet saznaje da je njegov otac zapravo ubijen, iako su u cijeloj Danskoj razglasili da ga je u vrtu ujela zmija. Zapravo mu je Klaudije, njegov brat, sasuo tisov sok u uho te ga grešnog umorio. Duh ga traži osvetu, a govori mu da i majku prepusti nebu. Hamlet traga za istinom te počinje hiniti ludilo, koje najviše pogađa mladu Ofeliju koja je u njega zaljubljena. Greškom ubija Polonija, Ofelijina i Laertova oca. Uvjerava se u riječi duha kada daje glumcima, koji slučajno dolaze do dvora, da odglume scenu sličnu ubojstvu njegova oca te upozorava svog prijatelja Horacija da pripazi na Klaudijevo ponašanje. Nakon predstave uvjerava se u Klaudijevu krivnju. Kralj ga na prevaru šalje u Englesku, da bi umro, ali Hamlet to otkriva i vraća se u Dansku na dan pogreba Ofelije, koja se zbog nesretnih okolnosti ubila. Hamlet i Horacije razgovaraju s grobarima. Laert, Ofelijin brat, krivi Hamleta za sestrinu i očevu smrt i želi se osvetiti. Poziva Hamleta na dvoboj. Laert i Klaudije odluče prevariti Hamleta. Laertov mač je otrovan, a kao dodatno sredstvo ubojstva pripremljen je i pehar s otrovanim vinom. Laert rani Hamleta, ali u dvoboju su mačevi zamijenjeni. Hamlet rani Laerta. Kraljica u međuvremenu uzima pehar s otrovanim vinom, kako bi nazdravila Hamletu, i pada mrtva. Hamlet u bijesu, bez planiranja, probada kralja. Kralj umire, Laert umire i na kraju Hamlet. Ulazi Fortinbras, koji ima prava na kraljevstvu, čudi se tolikim ubojstvima. Odlučuje dati počast Hamletu i tragedija završava posmrtnom koračnicom. Hamlet je na kraju ispao heroj.

Likovi 
 Hamlet, sin pokojnog kralja i sinovac vladajućeg
 Klaudije, kralj Danske
 Gertruda, kraljica Danske, Hamletova majka
 Polonije, dvorski komornik
 Laert, Polonijev sin
 Ofelija, Polonijeva kći
 Horacio, Hamletov prijatelj

Linkovi 
 HyperHamlet  - research project at the University of Basel (English)

 
Tragedije Williama Shakespearea
King Lear

Kralj Lir, () tragedija Vilijema Šekspira. Verovatno je nastala 1605. godine. Zasnovana je na legendi o kralju Liru. Tragični kraj ove drame, smrt Kordelije i kralja Lira bio je podvrgnut mnogim kritikama u 18. i 19. veku posle kojih su nastale verzije i izvođenja u kojima glavni junaci prežive, a Edgar i Kordelija se venčaju.

Izvori 
Šekspirova tragedija za osnovu ima različite priče o polu-legendarnom Liru, kralju Britanije, o kome prvi zapisi potiču iz 12. veka koje je ostavio istoričar Geoffrey of Monmouth.

Jedan od Šekspirovih izvora bio je raniji komad Kralj Lir. U tom komadu Kordelija i kralj Francuske služe Lira prerušeni u seljake. Činjenica je da je drevna priča o kralju Liru postojala u brojnim verzijama pre ove i verovatno je Šekspir bio upoznat sa njima. 

Šekspirovim najvažnijim izvorom smatra se drugo izdanje The Chronicles of England, Scotlande, and Irelande koje je napisao Raphael Holinshed, objavljeno 1587. Holinshed je našao priču u ranijem delu Historia Regum Britanniae koje je napisao Geoffrey of Monmouth, u 12. veku.

Ime Kordelije verovatno je preuzeto iz dela Edmunda Spensera The Faerie Queene, objavljeno 1590. Spenserova Kordelija takođe strada vešanjem kao i u Kralju Liru.

Likovi 
 Kralj Lir vladar Britanije pre njenog potpadanja pod vlast Rimske imperije. On je tragična figura oca čija pogrešna procena najmlađe ćerke označava početak njegovog sloma.
 Gonerila je Lirova najstarija ćerka i supruga vojvode od Olbanija. 
 Regana je Lirova druga ćerka, i supruga vojvode od Konvala.
 Kordelija je Lirova najmlađa ćerka. Na početku drame nju prose vojvoda od Burgundije i kralj Francuske.
 Vojvoda od Olbanija je Gonerilin suprug. Gonerila ga prezire i ruga se njegovoj muškosti kada je prekori zbog odnosa prema ocu. Kasnije u drami on se okreće protiv svoje žene. Na kraju on preuzima vladavinu nad kraljevstvom. 
 Vojvoda od Konvala je Reganin suprug. On je grofa Kenta stavio u kvrge, oslepeo Glostera. Pri tome ga je jedan od slugu smrtno ranio pokušavajući da odbrani Glostera. 
 Grof od Glostera je Edgarov otac, i otac vanbračnog sina, Edmunda. Edmund obmane oca da Edgar da kuje zaveru protiv njega. Pred očevim gnevom Edgar beži prerušen u prosjaka Sirotog Tomu.
 Grof od Kenta veran Liru, ali proteran kada se suprotstavio kralju zbog odluke da liši Kordeliju nasledstva. Prerušen on služi kralju skrivajući od njega svoj pravi identitet.
 Edmund je Glosterov vanbračni sinis. On se udružuje sa Gonerilom i Reganom kako bi ostvario svoje ambicije. Njih troje čine ljubavni trougao. 
 Edgar je zakoniti sin grofa Glostera. Prerušen u Sirotog Toma pomaže oslepljenom ocu..
 Osvald je Gonerilin sluga opisan kao lupež i čankoliz. Edgar ga ubija kada pokuša da ubije Glostera.
 Budala šaljivčina koja prati kralja i koji jedini može i govori kralju istinu kroz šale i uvrede bez posledica i straha od kralevog gneva.

Drame 1600-ih
Tragedije Williama Shakespearea
Authority control 2
Gradonačelnik

Gradonačelnik je funkcionar (najčešće politički funkcionar) koji se nalazi, najčešće, na čelu lokalne zajednice ili lokalne samouprave (u pravilu grada) odnosno čelnik je njezine izvršne vlasti. Ovlasti gradonačelnika, njegova odgovornost, način izbora i druge karakteristike ovise o državi, njezinom administrativnom uređenju, stupnju autonomije koje ima lokalna zajednica u odnosu na središnju vlast, i slično. Gradonačelnik može biti osoba birana neposredno od građana koje predstavlja, tijela kojemu odgovara (npr. predstavničkog tijela) ili od strane nekih drugih tijela ili skupina osoba. Gradonačelnik može vršiti stvarnu vlast, a također može imati i samo ceremonijalnu ulogu.

 
Gradovi
Političari
Titule
Bogdanci

Bogdanci (makedonski: Богданци) je gradić od 6.011 stanovnika na jugu Republike Makedonije, na putu između Gevgelije i Dojrana. 
Sjedište je istoimene Opštine Bogdanci, koja ima oko 8.707 (popis iz 2002.) stanovnika.

Geografske karakteristike 
Gradić Bogdanci leži u istočnom dijelu Gevgelijsko - valandovske kotline, na putu od Gevgelije prema Dojranu, u prostranoj dolini koja se zove Bojmija i koja se proteže i preko granice u Grčku. Bojmija zbog blizine Egejskog mora ima sredozemnu klimu, te se u njoj uzgajaju tipično mediteranske kulture; maslina, smokve i šipak. 

Bogdanci su udaljeni od Gevgelije oko 10 km, od Dojrana 20 km i od makedonsko - grčke granice oko 7 km.

Historija 
Bogdanci su novi grad nastao tek 1955 godine, kada je tadašnje selo proglašeno općinskim središtem. Od tada počinje preobrazba tog sela u današnji gradić. 

Bogdanci i okolica imali su značajnu ulogu za Makedonskog nacionalnog preporoda pri kraju 19. vijeka, jer je tu bio jak VMRO. Tako je 31. augusta 1905 kod sela Đavato, patrola turskih askera, - opkolila, na dojavu izdajica, legendarnog gevgelijskog komitu Leonidu Jankova sa dva suborca. Uvidjevši da mu nema izlaza Leonid Jankov se ubio.

Stanovništvo 
U Bogdancima je 2002 živjelo 6.011 stanovnika .

Sport 
Najpoznatiji klub iz gradića je rukometni klub Mladost Bogdanci, koji igra i u evropskim natjecanjima.

Privreda 
Bogdanci i njegova okolica Bojmija, poznati su po proizvodnji ranog povrća, oko 17.000 tona, koje se većinom izveze.

U posljednjim desetljećima prošlog stoljeća razvila se i industrija.

Najpoznatije bogdanovačko poduzeće je autoprijevoznička firma AD Mlaz Bogdanci, koja danas i proizvodi prikolice za poljoprivredne strojeve.

U gradu i okolici djeluju slijedeća poduzeća: Bioment (papirna konfekcija), Inter Agro i Stočarstvo (poljoprivreda) te Noel plus (tekstil) u obližnjem selu Stojakovo.

Ličnosti 
 Atanas Vangelov (r. 1946) - makedonski pisac
 Gjorgji Kolozov (1948 - 2003) - makedonski glumac
 Deljo Kalčev (1877 - 1917) - makedonski revolucionar
 Kiril Petrušev (1885 - 1980) - makedonski i jugoslovenski političar
 Kosta Bojadžievski (1930 - 2006) - jedan od osnivača izdavačke delatnosti u Makedoniji.
 Mihail Sionidis (1870 - 1935) - andartski kapetan u Grčkoj
 Petar Karkalašev (1874 - 1905) - makedonski revolucionar
 Stojan Bogdancalijata - makedonski revolucionar
 Petar Musev – Fidin (15 mart 1910 - 28 avgust 1944) - borac u NOB-u
 Ratko Janev - naučnik svetskog ugleda u atomskoj fizici, član MANU i profesor na više univerziteta u svetu 
 Mitko Karadelev - makedonski univerzitetski profesor, publicist i predsednik Makedonskog mikološkog društvo
 Vlado Paunkov (r. 1953) - makedonski političar
 Sofija Semenpeeva (r. 1982) - makedonska slikarka
 Jova Radevska - makedonska i britanska pevačica

Izvori

Vanjske veze 

 Službene stranice općine Bogdanci
  

Gradovi u Makedoniji
Bhili

Bhili je centralni indoarijski jezik koji se govori u centralnoj i zapadnoj Indiji u oblasti istočno oko Ahmadabada. Ostali nazivi za jeziku su Bhagoria, Bhil, Bhilbari, Bhilboli, Bhilla, Lengotia i Vil. Bhili je član porodice Bhil jezika, srodne Gujaratiju i Rajasthani jeziku. Jezik koristi varijaciju Devanagari pisma.

Vanjske veze 
 Entry for this language in the Ethnologue database.
 Bhili entry on Rosetta - includes excerpted grammar
 Omniglot's Devanagari script page

Jezici
Bhili (razvrstavanje)

Bhili je naziv za:
 Bhili, jezik kojim se govori u centralnoj i zapadnoj Indiji;
 Bhili, etnolingvističku grupu koja govori Bhili jezikom.
Bhili (narod)

Bhili je naziv za etnolingvističku grupu koja živi u centralnom i zapadnom dijelu Indije, istočno od Ahmadabada i govori Bhili jezikom.

Narodi
Etničke grupe Indije
Radžastanci

Radžastanci je naziv koji u širem smislu označava stanovništvo indijske države Rajahstan, a u užem smislu specifičnu etničku grupu iz te oblasti.

Radžastanci uglavnom govore Rajahstani jezikom, a po vjeri su hinduisti, iako ima i dosta džainista i muslimana.

Narodi
Etničke grupe Indije
Gudžarati

Gudžarati (Gujarati) je naziv za narod, odnosno srodne etničke grupe koje govore gujarati jezikom.

Smatra se da Gudžarati potječu od prvih arijskih osvajača koji su osvojili područje današnje indijske države Gujarat.

Danas uglavnom žive u sjeverozapadnom dijelu indijskog podtkontinenta, odnosno u indijskim državama Gujarat, Rajahstan, Maharashtra, Madya Pradesh, te u Pakistanu. Pored toga postoji i brojna Gujarati dijaspora širom svijeta.

Smatra se da ih ima između 40 i 60 miliona.

Indoarijski narodi
Etničke grupe Indije
Etničke grupe Pakistana
Beogradsko dramsko pozorište

Beogradsko dramsko pozorište (BDP) osnovano je avgusta 1947. i bilo je prvo gradsko pozorište formirano u Beogradu posle II svetskog rata. Prva premijera "Mladost otaca" Borisa Gorbatova u režiji Petra S. Petrovića izvedena je 20. februara 1948. u sali Narodnog pozorišta. Zgrada na Crvenom krstu, u kojoj se ovo pozorište danas nalazi, otvorena je u sezoni 1948/49, a prva premijera odigrana na ovoj sceni je "Sumnjivo lice" Branislava Nušića, u režiji Salka Repaka, 20. marta 1949. U periodu od 1959. do 1975. BDP je sa Beogradskom komedijom činilo jednu pozorišnu kuću - "Savremeno pozorište", da bi decembra 1975. ponovo postalo Beogradsko dramsko.

Sredinom pedesetih i početkom šezdesetih godina 20. veka BDP je imalo svoj "zlatni" period, a najviše zahvaljujući izuzetno uspešnim izvođenjima dela savremenih američkih dramskih pisaca i plejadi vrsnih glumaca, reditelja, scenografa, kostimografa... koji su svojim talentom proslavili scenu na Crvenom krstu. Legendarne predstave "Smrt trgovačkog putnika", "Mačka na usijanom limenom krovu", "Staklena menažerija", "Majka Hrabrost", "Pogled s mosta"... i danas su u sećanju generacija gledalaca koji su imali sreću da ih vide.

BDP danas radi sa stalnim umetničkim ansamblom i nastavlja tradiciju stvorenu izvođenjem klasične i avangardne dramske literature, čime je stvorio i održao svoj prepoznatljiv stil i umetnički izraz. U proleće 2003. završena je temeljna rekonstrukcija pozorišne zgrade, na nivou visokih evropskih standarda.

Vanjske veze 

 Službena stranica

Nastanci 1947.
Dramsko
Despotizam

Despotizam ( [Despotismós]), despocija ili despotija je naziv za političko uređenje u kojem jedna ili nekoliko osoba ima apsolutnu i ničim ograničenu vlast nad državom, a svi ostali podanici nemaju nikakva prava, odnosno smatraju se njihovim robovima.

Smatra se da je despocija bila najstarije političko uređenje, a klasični primjer su hidraulički imperiji na početku civilizacije poput drevnog Egipta, čijem su faraonu su svi podanici bili robovi. Takav oblik despocije se ponekad naziva orijentalnom despocijom.

Pojam despotizma je s vremenom stvorio negativnu konotaciju te se često poistovjećuje s tiranijom.

Kao takav, treba ga razlikovati od srednjovjekovne titule despota, odnosno izraza despotovina.

Politički sistemi
Godišnje doba

Godišnja doba su periodi godine u kojima vlada ista klima i promjene. Razlikujemo 3 klime: umjerenu, tropsku, istovjetnu. 

Umjerena klima, koja vlada i u Hrvatskoj ima 4 godišnja doba: proljeće (20.03.-21.06.), ljeto (21.06.-23.09.), jesen (23.09.-21.12.) i zima (21.12.-21.03.). U proljeće je klima sve toplija, a dani sve duži. Ljeti vlada vruća klima, s rijetkim kišama i sparnim vrućinama. Jeseni vlada hladnija klima, s čestom kišom, a dani su sve kraći. Zimi vlada hladna klima s čestim snijegom. 

U tropskim krajevima postoje 2 godišnja doba: kišno (kad je u nas proljeće) i sušno (ostali dijelovi godine). 

U Sahari i ostalim pustinjama je vječno ljeto, a na polovima vječna zima.

 
Meteorologija
Proljeće

proljeće (ijek.) ili proleće (ek.), jedno od godišnjih doba, koje po konvenciji na severnoj Zemljinoj polulopti traje deo marta, ceo april, maj i deo juna, a na južnoj Zemljinoj polulopti deo septembra, ceo oktobar, novembar i deo decembra. Na dan početka proleća, takozvanu prolećnu ravnodnevnicu, koja obično pada oko 21. marta, obdanica i noć traju po 12 sati.

Vanjski linkovi 

 "Spring of animals and plants in Finland" by Northern Nature Project
 Why Has Date Changed for Start of Spring? by SPACE.com

Godišnja doba
Ljeto

Ljeto (ijek.) ili leto (ek.), godišnje doba između proljeća i jeseni, najtoplije od svih četiri godišnjih doba umjerenog pojasa. U sjevernom umjerenom pojasu početak ljeta astronomski je određen sjevernim ili junskim solsticijem (oko 22. juna), a završetak južnim ili septembarskim ekvinocijem (oko 23. septembra) te u tom periodu Sunčeve zrake obasjavaju okomito površinu Zemlje i to sukcesivno na geografskim širinama od sjeverne obratnice (paralela na 23° 26′ 21″ N) do ekvatora. Na sjevernoj hemisferi klimatološko ljeto obuhvaća juni, juli i august. U južnom umjerenom pojasu početak ljeta astronomski je određen južnim ili decembarskim solsticijem (oko 22. decembra), a završetak sjevernim ili martovskim ekvinocijem (oko 21. marta) te u tom periodu Sunčeve zrake obasjavaju okomito površinu Zemlje i to sukcesivno na geografskim širinama od južne obratnice (paralela na 23° 26′ 21″ S) do ekvatora. Na južnoj hemisferi ljeto traje za vrijeme zime na sjevernoj hemisferi i kraće je za nekoliko dana od ljeta na sjevernoj hemisferi jer je u to doba godine Zemlja u perihelu i brže se giba na stazi oko Sunca. Na južnoj hemisferi klimatološko ljeto obuhvaća decembar, januar i februar.

Za ljetnog solsticija, oko 22. juna na sjevernoj hemisferi i oko 22. decembra na južnoj hemisferi, obdanica je najduža, a noć najkraća, pa se taj dan naziva dugodnevica ili dugodnevnica. Od ljetnog solsticija nadalje dani postaju sve kraći kako ljeto odmiče. Datum početka ljeta zavisi od klime, tradicije i kulture, no kada je na sjevernoj hemisferi ljeto, tada je na južnoj hemisferi zima i obratno.

Galerija

Reference

Eksterni linkovi 

Godišnja doba
Jesen

Jesen, godišnje doba između leta i zime u kojem temperatura opada, noći nastupaju znatno ranije, a biološke aktivnosti jenjavaju; jedno od četiriju godišnjih doba umjerenog pojasa. Jesen obelježljava opadanje lišća s listopadnih stabala.

Astronomski, na sjevernoj hemisferi jesen traje od septembarskog ekvinocija (oko 23. septembra) do decembarskog solsticija (oko 22. decembra), a na južnoj hemisferi od martovskog ekvinocija (oko 21. marta) do junskog solsticija (oko 22. juna); zbog eliptičnosti Zemljine orbite i time promjenljive brzine gibanja, na sjevernoj hemisferi jesen traje kraće nego na južnoj. Zavisno od hemisfere, jesenski ekvinocij može označavati 23. septembra ili 21. marta. Klimatološki, na sjevernoj hemisferi jesen obuhvaća septembar, oktobar i novembar, a na južnoj hemisferi mart, april i maj.

U nekim kulturama jesenski ekvinocij naziva se sredina jeseni ili sredjesenje (engl. mid-autumn, njem. Mittherbst, franc. mi-automne), dok se u onima s dužom temperaturnom zadrškom naziva početak jeseni.

U Sjevernoj Americi, obično se smatra da jesen počinje jesenskim (septembarskim) ekvinocijem, a završava zimskim (decembarskim) solsticijem. U sjevernoameričkoj popularnoj kulturi Dan rada (engl. Labor Day), prvi ponedjeljak u septembru, povezuje se sa završetkom ljeta i početkom jeseni; poslije ovog datuma određene ljetne tradicije, kao što je nošenje bijele odjeće, prestaju se poticati. U tradicionalnom istočnoazijskom solarnom periodu, jesen počinje oko 8. augusta i završava oko 7. novembra. U Irskoj, jesenski mjeseci su, po nacionalnoj meteorološkoj službi (Met Éireann), septembar, oktobar i novembar. Prema irskom kalendaru, koji se zasniva na drevnim keltskim tradicijama, jesen se proteže kroz august, septembar i oktobar, ili nekoliko dana poslije, zavisno od tradicije. U Australiji i Novom Zelandu, jesen službeno počinje 23. marta...

Slike

Galerija

Vidi još 

 jesenski ekvinocij

Izvori

Eksterni linkovi 

Godišnja doba
Zima

Zima je jedno od godišnjih doba, koje po konvenciji na severnoj Zemljinoj polulopti traje deo decembra, ceo januar, februar i deo marta, a na južnoj Zemljinoj polulopti deo juna, ceo jul, avgust i deo septembra. Na dan početka zime, takozvanu kratkodnevnicu (zimski solsticij), koja obično pada oko 14. decembra, noć je najduža, a obdanica najkraća.

Uzrok zime 

Zemlja se okreće oko Sunca jednom u godini dana, kako je ta putanja eliptična - udaljenost Zemlje i Sunca se pri tome menja, i količina topline koju Zemlja prima od Sunca se tokom godine menja. Zemlja se takođe vrti oko svoje osi, koja je nagnuta za 23°27' (23 stepena i 27 minuta) u odnosu na ravninu kruženja. Zima nastupa kad je određena polutka (severna ili južna) najmanje izložena Sunčevim zrakama, nezavisno o udaljenosti od Sunca. Zima na severnoj polulopti događa se kad je Zemlja najbliže Suncu, a tada je na južnoj polulopti toplo leto.

Fizikalno, Sunčeve zrake u zimi padaju pod većim uglom, čime se konstantna energija koju dotična polulopta dobija od Sunca dijeli na veću površinu, što zajedno s većim putem kroz atmosferu koji ta toplina treba proći daje rezultat - manje primljene topline po jedinici površine, i nižu temperaturu, tj. zimu.Zima je najhladnije godisnje doba.

Zimski sportovi 
Zimski sportovi se praktikuju u zimskim uslovima: na niskoj temperaturi, te uz prisutnost snega ili leda. Pogledajte popis zimskih sportova.

Spoljašnje veze 

 „Životinje i biljke zimi u Finskoj“, Northern Nature Project
 Mit o godišnjim dobima američkih domorodaca, Zion Natural History Association 

Godišnja doba
Badari

Badarijska kultura je naziv za arheološku kulturu koja daje prve neposredne dokaze o postojanju poljoprivrede u Gornjem Egiptu. Razvijala se između 4400. i 4000. pne., a moguće je da je i postojala još ranije - oko 5000. pne. Prvi put je identificirana u lokacijiBadari, kraj Sohaga, po kojoj je dobila ime. 

Zasade je locirano oko 40 naselja i 600 grobova koji pripadaju toj kulturi. Oni ukazuju na postojanje društvene stratifikacije, koja se pokazala kroz pokapanje imućnijih članova zajednice u posebnim dijelovima groblja. Privreda Badarija bila je temeljena na poljoprivredi, ribolovu i stočarstvu. Od alata su pronađeni tragovi kamenih strugala, igala, sjekira, srpova i kamenih vrškova strijela. U grobljima su pronađeni i ostaci krava, pasa i ovaca. Badari su se u prehrani koristili pšenicom, ječmom, lećom i gomoljikom.

O kulturi se najviše zna zahvaljujući grobovima u pustinji. Mrtvaci su se pokrivali omotačima te pokapali u jamama s glavom u smjeru juga, a pogledom prema zapadu. U grobovima se našla i grnčarija s karakterističnim valovitim ukrasima po kojoj se prepoznaje badarijska kultura.

Vanjske veze 

 Neolithic Badarian Culture
 Badarian Government and Religious Evolution 
 The Journal of African History

Arheološka nalazišta u Egiptu
Drevni Egipat
Neolitske kulture
Ideogram

Ideogram ili ideograf (od grčkih riječi ἰδεα idea "ideja" + γραφω grapho "pisati") je grafički simbol koji predstavlja ideju umjesto grupe slova koja prikazuje foneme govornog jezika u alfabetskim pismima. Primjeri ideograma uključuju znakove za orijentaciju, poput onih na aerodromima i drugim mjestima gdje se pretpostavlja da ljudi ne moraju znati jezik, odnosno arapske brojke i matematički simboli, koji se koriste širom svijeta bez obzira na jezik.

Izraz "ideogram" se često koristi kako bi opisao logografska pisma kao što su hijeroglifi i kineski znakovi. Međutim, u logografskim sistemima simboli često označavaju pojedinu riječ ili morfem prije nego čiste pojmove.

Eksterni linkovi 
 AIGA Symbol Signs Common US ideograms.
 American Heritage Dictionary definition 
 Encyclopedia Britannica online entry 
 Hobo Signs
 The Ideographic Myth Extract from DeFrancis' book.
 Merriam-Webster OnLine definition
 Ojibwa and Sioux pictographs

 
Simboli
Grecizmi
Vinčanski simboli

Vinčanski simboli su skup simbola koje su koristili stanovnici Vinčanske kulture. Početkom 20. veka arheolozi su inzeli tezu da se možda radi o pismu, međutim, vremenom je dokazano da se ne radi o pravom pismu. Iako su naučnici odavno odbacili ideju o pismu u Vinčanskoj kulturi, ova ideja je i dalje vrlo aktuelna u pseudonaučnim krugovima.

Izvori

Vanjske veze 

 Istorijska biblioteka: Vinčanica, put izmišljene tradicije

Simboli
Pseudohistorija
Tartarijske ploče

Tărtărijske ploče su tri ploče, otkrivene u gradu Tărtăria u Rumunjskoj. Na njima se nalaze simboli koji su izazvali velike kontroverze među arheolozima, s obzirom da neki od njih smatraju da simboli na njima predstavljaju najraniji oblik pisma na svijetu, poznato kao staro evropsko ili vinčansko pismo.

Vanjski linkovi 
 Signs on Tărtăria Tablets found in the Romanian folkloric art

Prahistorija
Vinčanska kultura
Pisma
Vodeni bivol

Vodeni bivol je krupni papkar i član porodice goveda. Krupniji je i opasniji od svog afričkog rođaka, afričkog bivola. Arni ili vodeni bivol se može pronaći u divljini u Pakistanu, Indiji, Bangladešu, Nepalu, Butanu, Vijetnamu i Tajlandu. Pripitomljeni bivoli su prilično rašireni po Aziji, Južnoj Americi, Sjevernoj Africi i Evropa. Također su postali divlji u sjevernoj Australiji. 

Divlje populacije također žive u Jugoistočnoj Aziji ali je njihovo porijeklo nepoznato. Špekulira se o tome da potječu od divljih vodenih bivola, nekoć pripitomljenih pa opet podivljalih ili njihovog križanja. U Aziji je populacija divljih vodenih bivola postala rijetka, te se strahuje da danas nema čistih divljih vodenih bivola. 

Odrasli vodeni bivol naraste od 300 kg do 600 kg težine kod pripitomljenih primjeraka, ali primjerci u divljini mogu biti još krupniji. Odrasle ženke dobiju težinu do oko 800 kg, a mužjaci do oko 1200 kg. Projsčena težina odraslog mužjaka je oko 900 kg, a prosječna visina ramena oko 1.7m. 

Razlika između divljih i pripitomljenih primnjeraka je u tome što divlji primjerci nemaju zaokružen trbuh koji imaju pripitomljene životinje. Zbog križanja s drugim divljim i pripitomljenim vrstama, težina može prilično varirati čak i kod populacija koje žive u neposrednoj blizini. Križanje s pripitomljenim bivolima se smatra glavnim uzrokom izumiranja divljih bivola.

Smatra se da su se bivoli razvili u južnoj Aziji.

Vanjski linkovi 
 Wild Water Buffalo from http://www.animalinfo.org
 Pet Facts: Buffaloes 
 Water Buffalo  by David J. Ligda
 Asiatic Water Buffalo  from Lion County Safari
 Advantages of Water Buffalo Milk Over Cow's Milk

Goveda
44. vijek pne.

(45. vijek pne. - 44. vijek pne. - 43. vijek pne. - drugi vijekovi)

(6. milenijum pne. - 5. milenijum pne. - 4. milenijum pne.)

 kraj neolitskog IA (akeramičkog) perioda na Cipru
 naseljavanje Chirokitije počinje u ovom periodu.
 cca. 4400. pne. počinje kultura Badari na Nilu

-56
43. vijek pne.

(44. vijek pne. - 43. vijek pne. - 42. vijek pne. - drugi vijekovi)

(6. milenijum pne. - 5. milenijum pne. - 4. milenijum pne.)

 4300. pne. - Theta Boötis postaje najbliža vidjljiva zvijezda nebeskom sjevernom polu. Takvom je ostala do godine 3942. pne. kada ju je zamijenio Thuban.

-57
5. milenijum pne.
42. vijek pne.

(43. vijek pne. - 42. vijek pne. - 41. vijek pne. - drugi vijekovi)

(6. milenijum pne. - 5. milenijum pne. - 4. milenijum pne.)

 4121. pne. - Datum koji je Eduard Meyer odredio za početak egipatskog kalendara, temeljen na njegovom izračunu sotičkog ciklusa.

-58
5. milenijum pne.
41. vijek pne.

(42. vijek pne. - 41. vijek pne. - 40. vijek pne. - drugi vijekovi)

(6. milenijum pne. - 5. milenijum pne. - 4. milenijum pne.)

4004. pne. - Univerzum je stvoren u sumrak prije 23.10. prema Ussher-Lightfootovoj kronologiji armaghskog nadbiskupa Jamesa Usshera.

-59
5. milenijum pne.
40. vijek pne.



Događaji 
 Civilizacije se razvijaju u Mezopotamiji (u oblasti današnjeg Iraka).
 Prema Bedi Uvaženom, svijet je stvoren 18.3. 3952. pne.

Važne ličnosti

Pronalasci i otkrića 

 
-0
-60
Hariyani

Hariyani je jezik, odnosno dijalekt hindija kojim se govori u indijskoj državi Haryana. 

Jezici
Jezici Indije
Hariyani (razvrstavanje)

Hariyani je:

 Hariyani, jezik, odnosno dijalekt hindija kojim se govori u indijskoj državi Haryana.
 Hariyani, etnolingvistička grupa koja govori Hariyani.
 često indijsko prezime.
Hariyani (narod)

Hariyani je naziv koji se ponekad koristi za stanovnike indijske države Haryana, odnosno specifičnu etnolingvističku grupu koja govori Hariyani jezik/dijalekt.

Narodi
Etničke grupe Indije
Muhadžir

Muhadžir (Muhajir oili Mohajir) (arapski: مهاجر) je arapska riječ za izbjeglicu, useljenika ili iseljenika. Islamski kalendar Hidžra je započeo kada je Muhamed zajedno sa svojim pristašama otišao iz Meke za Medinu. Oni su se zvali Muhajiri. Korijen arapske riječi za useljenje ili iseljenje je Hijrat.

Kroz vijekove se izraz Muhajir ili Mohajiri koristio za nekoliko različitih grupa u islamskoj historiji.
 Muhamed i njegove pristaše prilikom bijega iz Meke u Medinu
 Muhadžiri Horezma su muslimanske izbjeglice koje su se pred najezdom Džingis Kana i njegovih Mongola u 13. vijeku sklonile u susjedne muslimanske zemlje netaknute tim događajima. Maulana Jalaluddin Rumi je tako pred mongolskim hordama pobjegao iz Afganistana i našao utočište u Anadoliji.
 Krimski Muhadžiri je naziv za muslimanske izbjeglice krimskog porijella koje su se naselile u Otomanskom imperiju nakon što je Rusko Carstvo osvojilo pretežno muslimanski Krimski Kanat. 
 Muhadžiri (Kavkaz) je naziv za muslimanske izbjeglice koje su se s Kavkaza naselile u Otomanskom imperiju i Bliskom Istoku nakon Kavkaskih ratova.
 Balkanski Muhadžiri su muslimani porijeklom s Balkana koji su se naselili u Turskoj nakon propasti Otomanskog imperija.
 Urdu Muhadžiri je naziv za muslimanske izbjeglice koje govore urdu, a koje su se naselile u Pakistanu nakon Podjele Indije 1947.
 Palestinske izbjeglice je naziv za muslimane koji su napustili Palestinu nakon podjele 1948.
 Afganski Muhadžiri je naziv za muslimanske izbjeglice iz Afganistana koji su izbjegli sovjetsku okupaciju 1979. godine, a kasnije građanski rat i talibansku vlast.
 Albanski Muhadžiri je naziv koji se ponekad koristi za muslimane koji govore albanski jezik, a koji su nakon raspada Jugoslavije pronašli utočište u susjednim zemljama.
 U Bosni i Hercegovini se izraz muhadžir ponekad koristi za Bošnjake koji su izbjegli pred srpskim i hrvatskim etničkim čišćenjem za vrijeme rata 1990-ih godina.

Muhajir je također izraz koji se koristi za Abu Hamzu al-Muhajira, trenutnog vođu Al-Qaede u Iraku.

Vidi još 
 Iseljavanje muhadžira iz Srbije

Historija islama
Arabizmi
Urdu Muhadžiri

Muhadžiri, Muhajiri ili Mohajiri (arapski: مہاجر, Urdu:مہاجر ) je naziv za indoarijsku etničku grupu u Pakistanu. Ona je u svojoj suštini ništa drugo do zajednički naziv za muslimane koji govore urdu, a koji su izbjegli u Pakistan nakon podjele Indije, te njihove potomke.

Muhadžiri danas uglavnom žive u gradskim područjima Pakistana, a oko 300.000 u Bangladešu gdje su poznati pod nazivom Biharci. Ukupno ih ima 12,5 miliona.

Muhadžiri su poznati po tome što su najliberalniji od svih Pakistanaca, i najprijemčiviji prema zapadnoj kulturi. Međutim, dugo vremena su bili žrtvama diskriminacije, ali su s vremenom ojačali svoj položaj u državnoj upravi i birokraciji.

Perwaz Musharaff, bivši predsjednik Pakistana, je rodom Muhadžir.

Povezano 
 MQM

Vanjski linkovi 
 karachi-muhajir site
 Daily News Report: MQM remembers activists killed in army operation
 Pakistan Needs to be Re-Structured 
 Silver Jubilee Convention California 

Indoarijski narodi
Etničke grupe Pakistana
Natascha Kampusch

Natascha Kampusch (Nataša Kampuš, rođena 17.2. 1988.) je tinejdžerka iz Austrije, koja je postala poznata po tome što je oteta 1998. i držana u zatvoreništvu duže od osam godina. Od otmičara, Wolfganga Priklopila, je pobegla 23.8.2006.

Otmica 
Kampusch je napustila svoj dom u Bečkom okrugu Donaustadt 2.3. 1998. kada je krenula u školu, ali se nije vratila kući. Svedok je tvrdio da je video kako ulazi u beli minibus sa zamračenim staklima, te je policija pretresla oko 700 vozila u potrazi za devojčicom. Policija je pričala i sa otmičarem, koji je objasnio da to vozilo koristi za prevoz šuta zbog građevinskih radova u svojoj kući, te da je to jutro bio sâm kući.

Zatvoreništvo 
Držana je u veoma maloj tajnoj sobi u gradu Strasshof an der Nordbahn, oko pola sata vožnje od Beča. Soba ima oko 5 m² (dimenzije 2,78 m dužina x 1,81 m širina x 2,37 m visina). Prostorija nije imala dnevno svetlo, prozore, a sa čeličnim vratima i kupatilom. 

Prvih godina otmice, otmičar devojci nije dozvoljavao da napušta sobu, ali ju je kasnije puštao i u dvorište, pa jer nekoliko puta napustila i kuću, pod pretnjom da će, ako od nekoga zatraži pomoć, ta osoba biti ubijena. 

Priklopil je devojci davao knjige, obrazovanje i pristup televizoru.

Bekstvo 
Kampusch se pojavila 23.8.2006. u javnosti. Ona je čistila i usisavala otmičarev automobil, BMW 850i u bašti. U 12:53 sati, Priklopil je dobio telefonski poziv na svoj mobilni telefon, te se odaljio od Kampusch zbog zvuka usisivača. Kampusch je ostavila usisivač uključen i pobegla iz dvorišta. Trčala je kroz dvorišta i ulicu nekih 200 metara, tražeći od prolaznika da zovu policiju, ali se niko nije obazirao. Nakon pet minuta, pokucala je na prozor jedne kuće i predstavila se, te je ukućanin pozvao policiju. 

Priklopil se, nakon što je saznao da policija traga za njim, ubio skočivši pod voz blizu stanice Nordbahnhof u Beču. 

Dana 6.9. 2006. austrijska TV-stanica ORF je emitirala eksluzivni intervju s Nataschom Kampusch, koji je nekoliko sati kasnije emitiralo 400 TV-stanica širom svijeta.

Kampusch, Natascha
Jug

Jug (S) je jedna od četiri glavne strane svijeta, nasuprot sjeveru. Gledano prema jugu, zapad je 90° desno a istok 90° lijevo. Na kartama jug se nalazi na dnu, ukoliko to nije drugačije označeno i označava se sa 180° ili 6 sati.

Jug je moguće pronaći na više načina a jedan od najpouzdanijih je uz pomoć kompasa. Magnetna igla kompasa uvijek pokazuje pravac sjevera, a njena suprotna strana pravac juga. Sunce je točno u podne uvijek u pravcu juga. Jug je moguće pronaći uz pomoć sata na kazaljke i sunca. Malu kazaljku sata koja pokazuje sate potrebno je usmjeriti prema Suncu, a zatim zamisliti kut između male kazaljke i oznake koja na satu označava točno 12 sati. Sredina tog zamišljenog kuta daje pravac juga.

Jug je također vrlo rasprostranjeno slavensko ime tokom ranog srednjeg vijeka.

Veze 
 Strane svijeta

Strane svijeta
Sjever

Sjever (ijek.) ili sever (ek.) (N), jedna od četiri osnovne strane svijeta, nasuprot jugu. Sjever je glavna strana svijeta prema kojoj se položaj odnosno smjer ostalih odnose "kao prema sjeveru". U ranija vremena, za sjever se govorilo i ponoćje. 

Vidljivi gornji dio ruba geografske karte uvijek se podrazumijeva sjever, osim ako nije drugačije naznačeno. Sjever se označava sa 0° ili 12 sati. Potonji se koristi pretežno u avijacijskoj orijentaciji (npr. izraz "cilj je na 12 sati").

Sjever generalno podrazumijeva dva pojma:
 Stvarni sjever – pravac uz površinu Zemlje prema jednom geografskom polu Zemljine rotacije, i to onaj pol koji je na nečijoj lijevoj strani kada on stoji na zamišljenoj crti ekvatora u trenutku dok gleda izlazak Sunca.
 Magnetni sjever – pravac uz površinu Zemlje u kojem snaga vodoravnog magnetnog polja ima najveću pozitivnu vrijednost.

Veze 
 Strane svijeta

Strane svijeta
Istok

Istok (E) je jedna od četiri glavne strane svijeta nasuprot zapadu. Ako se gleda sa Zemlje, čini se da na njemu Sunce izlazi, što znači da se planeta rotira prema istoku.

Na kartama istok se nalazi na desnoj strani, ukoliko to nije drugačije označeno i označava se sa 90° ili 3 sata.

Evropljani pod pojmom istok ili Orijent obično smatraju azijske države, pa tako imamo regije Bliski Istok i Daleki Istok.

Istok je također vrlo rasprostranjeno slavensko ime tokom ranog srednjeg vijeka. Govorilo se i od istoka sunca, u smislu ustajanja Sunca.

Veze 
 Strane svijeta

Strane svijeta
Zapad

Zapad (W) je jedna od glavnih strana svijeta, nasuprot istoku. Ako se gleda sa Zemlje, čini se da na njemu Sunce zalazi.

Na kartama zapad se nalazi na lijevoj strani, ukoliko to nije drugačije označeno i označava se sa 270° ili 9 sati.

Zapad se također koristi kao odrednica za tzv. Zapadnu civilizaciju pod kojom se najčešće smatraju Zapadna Evropa i Sjeverna Amerika, iako se ponekad ubrajaju i Australija ili Novi Zeland koji su na istočnoj polutci.

Veze 
 Strane svijeta

Strane svijeta
Strane svijeta

Strane svijeta su četiri glavna smjera u odnosu na lokaciju na Zemljinoj površini. Odnose se na horizont i položaj Zemljine osi i određuju smjer geografskih koordinata na:
 meridijane
 paralele

U određenim kulturama (kao primjerice u budističkoj ili indijanskim kulturama) ta se koncepcija proširuje na šest strana svijeta: proširuje se dodatno na zenit (prema gore/prema nebu) i nadir (prema dolje ili prema Zemlji).

Upotreba 

Strane svijeta se koriste uglavnom za geografsku orijentaciju na Zemlji, ali se mogu izračunati na bilo kojim rotirajućem astronomskim tijelu.

Podjela 

Strane svijeta se dijele na osnovne (glavne) i sporedne.

Strane svijeta u praksi se uglavnom označavaju engleskim kraticama (North, South, East, West).

 
Geografija
Jugozapad

Jugozapad (SW) je jedna od četiri sporedne strane svijeta. Nalazi se između juga i zapada, a suprotno od sjeveroistoka.

Označava se sa 225°.

Veze 
 Strane svijeta

Strane svijeta
Jugoistok

Jugoistok (SE) je jedna od četiri sporedne strane svijeta. Nalazi se između juga i istoka, nasuprot sjeverozapadu.

Označava se sa 135°.

Veze 
 Strane svijeta

Strane svijeta
Sjeveroistok

Sjeveroistok (ijek.) ili severoistok (ek.) (NE), jedna od četiri sporedne strane svijeta. Nalazi se između sjevera i istoka, nasuprot jugozapada.

Označava se sa 45°.

Veze 
 Strane svijeta

Strane svijeta
Sjeverozapad

Sjeverozapad (ijek.) ili severozapad (ek.) (SW), jedna od četiri sporedne strane svijeta. Nalazi se između sjevera i zapada, a suprotno od jugoistoka.

Označava se sa 315°.

Veze 
 Strane svijeta

Strane svijeta
Princeza Akishino

je supruga Princa Akishina, koji je drugi sin japanskog cara Akihita i carice Michiko. Rođena kao kći univerzitetskog profesora, postala je druga pučanka koja se udala za člana carske porodice.

Zajedno sa svojim suprugom ima dvije kćerke - pricezu Mako i princezu Kako, a dana 6.9. 2006. je rodila dječaka kojemu je dano ime Hisahito. On je postao treći po redu nasljednik Prijestolja krizantema, odnosno prvi muški nasljednik koji se rodio u 45 godina. Time je u Japanu spriječena ustavna kriza koja bi u budućnosti mogla nastati zbog nedostatka muških nasljednika, koji su po ustavu jedini koji mogu naslijediti prijestolje.

Vanjski linkovi 
 Kunaicho | Their Imperial Highnesses Prince and Princess Akishino
 Kunaicho | Press Conference by Their Imperial Highnesses Prince and Princess Akishino on the Occasion of the Birthday of His Imperial Highness Prince Akishino (2003)
 CNN | Japan's Princess Kiko has boy
 BBC | Japan welcomes imperial baby boy

Akishino
Akishino
Akihito, car Heisei

Car Akihito od Japana (japanski: 明仁) (23.12. 1933.-) bio je car (天皇, tennō) Japana od 1989. do 2019. godine, 125. osoba koja nosi titulu, prema tradicionalnom nasljednom redu. Dana 30. travnja 2019. godine abdicirao je u korist svoga sina, Naruhita, postavši tako prvi japanski car u više od 200 godina, nakon cara Kōkakua 1817. godine, koji je abdicirao.

U Japanu, za cara se nikada ne koristi njegovo ime, nego titula tennō heika (天皇陛下, "Njegovo veličanstvo Car"). Era vladavine cara Akihita nosi naziv "Heisei" (平成), a u skladu s običajima cara će posthumno preimenovati u Car Heisei (v. "posthumno ime") uredbom vladinog kabineta kojom se također ustanovljuje ime era njegovog nasljednika. Njegovo puno ime je Njegovo carsko veličanstvo car Akihito od Japana.

Godine 1959. je Akihito, oženivši se za Michiko Shoda, postao prvi car koji je primio nekog pučanina u carsku porodicu. Ona mu je rodila princa Naruhita, princa Akishina i princezu Sayako.

Vanjske veze 
 Extensive biography by the Imperial Household Agency: http://www.kunaicho.go.jp/e03/ed03-01.html
 http://vikingphoenix.com/public/rongstad/bio-obit/bioakhto.htm

A
Hindustanci

Hindustanci je izraz koji se koristi kako za stanovnike indijske regije Hindustan, tako i za pripadnike svih etničkih grupa južne Azije koje koriste hindustanski jezik, odnosno hindustanske jezike (hindi i urdu).Hindustanci su najbrojniji indoevropski narod tvore 28% indijske populacije ili 330 000 000 clanova,njihov je jezik sluzbeni u Indiji,većina su hinduisti znatan je broj muslimana oko 15% uglavnom u gradovima,manjina su budisti krscani i jaini oko 1%.

Narodi
Južna Azija